
บทคัดย่อ
งานวิจัยนี้มีวัตถุประสงค์เพื่อผลิตและพัฒนานวัตกรรมวัสดุปิดแผลที่สามารถย่อยสลายได้ตามธรรมชาติ         โดยอาศัยเซลลูโลสจากแบคทีเรีย Acetobacter xylinum ที่สามารถเจริญเติบโตได้ดีในคอมบูฉะซึ่งการหมักคอมบูฉะดำเนินการโดยใช้ชาอู่หลง 20 กรัมต่อน้ำ 1 ลิตร เติมน้ำตาล 50 กรัม ต้มที่อุณหภูมิ 100 องศาเซลเซียส ปล่อยให้เย็น จากนั้นเติมหัวเชื้อคอมบูฉะ 500 มิลลิลิตร และหมักจนเกิดแผ่นเซลลูโลสบนผิวหน้าและเพิ่มประสิทธิภาพของวัสดุ         ปิดแผล โดยการเสริมอนุภาคเงินนาโนที่สังเคราะห์จากการสกัดสารจากเปลือกมังคุด โดยนำเปลือกมังคุดแห้ง 2.5 กรัม ผสมน้ำ 20 มิลลิลิตร ให้ความร้อนที่ 100 องศาเซลเซียส นาน 1 ชั่วโมง จากนั้นปล่อยให้เย็นและผสมกับสารละลาย        ซิลเวอร์ไนเตรตในอัตราส่วน 40:50 มิลลิลิตร กวนด้วยเม็กเนติกบาร์เป็นเวลา 12 ชั่วโมง และจากการตรวจสอบลักษณะและความสามารถในการยับยังเชื้อของอนุภาคเงินนาโนที่สังเคราะห์ได้ พบว่า เกิดปรากฏการณ์ Surface Plasmon Resonance (SPR) ที่ช่วงความยาวคลื่น 370-500 นาโนเมตรยืนยันการมีองค์ประกอบของโลหะเงินในอนุภาค          และผลการทดสอบฤทธิ์ยับยั้งการเจริญของเชื้อแบคทีเรีย Staphylococcus aureus พบว่า อนุภาคเงินนาโน                 ที่สังเคราะห์จากสารสกัดเปลือกมังคุด มีประสิทธิภาพในการยับยั้งเชื้อได้ดี แสดงให้เห็นว่าสามารถผลิต วัสดุปิดแผลด้วยเส้นใยเซลลูโลสจากแบคทีเรียที่ย่อยสลายตามธรรมชาติได้ และสามารถเพิ่มประสิทธิภาพในการต้านเชื้อแบคทีเรีย        อย่างเชื้อ Staphylococcus aureus ได้
คำสำคัญ:  อนุภาคเงินนาโน ; วัสดุปิดแผล ; เส้นใยเซลลูโลส

บทนำ
บาดแผลเป็นการสูญเสียความสมบูรณ์ของผิวหนังหรือเนื้อเยื่อ ซึ่งหากไม่ได้รับการดูแลอย่างเหมาะสมอาจเกิดการติดเชื้อและทำให้การสมานแผลล่าช้า วัสดุปิดแผลจึงมีบทบาทสำคัญในการป้องกันการปนเปื้อนของเชื้อจุลินทรีย์ รักษาความชุ่มชื้นของแผล และส่งเสริมการฟื้นฟูเนื้อเยื่อ อย่างไรก็ตาม วัสดุปิดแผลส่วนใหญ่ในปัจจุบันผลิตจากพอลิเมอร์สังเคราะห์ที่ย่อยสลายได้ยาก ส่งผลให้เกิดขยะทางการแพทย์และผลกระทบต่อสิ่งแวดล้อม

เซลลูโลสจากแบคทีเรีย เป็นวัสดุชีวภาพที่มีความบริสุทธิ์สูง อุ้มน้ำได้ดี มีความแข็งแรง ยืดหยุ่น และย่อยสลายได้ตามธรรมชาติ จึงมีศักยภาพในการพัฒนาเป็นวัสดุปิดแผลชีวภาพ อย่างไรก็ตาม เซลลูโลสจากแบคทีเรียยังมีข้อจำกัดด้านการยับยั้งเชื้อจุลินทรีย์ จึงจำเป็นต้องเพิ่มคุณสมบัติในการต้านเชื้อแบคทีเรีย โดยอนุภาคเงินนาโนเป็นวัสดุที่มีประสิทธิภาพในการยับยั้งเชื้อ Staphylococcus aureus ซึ่งเป็นเชื้อก่อโรคที่พบได้บ่อยในบาดแผล การสังเคราะห์อนุภาคเงินนาโนด้วยสารสกัดเปลือกมังคุดซึ่งประกอบด้วยสารประกอบฟีนอลิกและฟลาโวนอยด์ เป็นแนวทางที่ช่วยลดการใช้สารเคมีอันตราย เพิ่มมูลค่าให้วัสดุเหลือทิ้งทางการเกษตร และเป็นมิตรต่อสิ่งแวดล้อม

จากแนวคิดดังกล่าว ผู้จัดทำจึงพัฒนาวัสดุปิดแผลจากเซลลูโลสของแบคทีเรียเสริมด้วยอนุภาคเงิน   นาโนที่สังเคราะห์จากสารสกัดเปลือกมังคุด เพื่อศึกษาประสิทธิภาพการยับยั้งเชื้อ Staphylococcus aureus และคุณสมบัติทางกายภาพของวัสดุปิดแผลที่พัฒนาขึ้น โดยการศึกษาครั้งนี้เป็นการวิจัยเชิงทดลอง ซึ่งดำเนินการตรวจสอบการเกิดอนุภาคเงินนาโนด้วยเครื่องUV–Visible Spectrophotometer ศึกษาสมบัติทางกายภาพของแผ่นวัสดุปิดแผลด้วยเครื่อง Texture Analyzer และประเมินประสิทธิภาพการยับยั้งเชื้อ Staphylococcus aureus ด้วยวิธี Disc Diffusion จากนั้นวิเคราะห์ผลโดยใช้สถิติเชิงพรรณนา ได้แก่ ค่าเฉลี่ย และนำเสนอข้อมูลในรูปแบบตารางและกราฟ เพื่อประเมินประสิทธิภาพของวัสดุปิดแผลที่พัฒนาขึ้น

วิธีการดำเนินงาน
2.1 การทําวัสดุปิดแผลจากคอมบูชะ
ใช้ผงชาอู่หลง 20 กรัมต่อน้ำ 1.9 ลิตรและใช้น้ําตาล 190 กรัมผสมกับคอมบูชะ 240 มิลลิตร                 ใส่ SCOBY ขนาด 6.5 x 6.5 เซนติเมตรลงไปในน้ำหมัก แล้วหมักทิ้งไว้ 7 วันโดยควบคุมสภาวะการหมักที่อุณหภูมิ 25-30 °C แยกแผ่น BC ออกจากคอมบูชะ ล้างและทําให้บริสุทธิ์โดยล้างด้วยน้ำกลั่น แช่ในสารละลายโซเดียมไฮดรอกไซด์ (NaOH) ความเข้มข้น 0.1 โมลาร์ ที่อุณหภูมิ 60°C เป็นเวลา 2 ชั่วโมง จากนั้นล้างด้วยน้ำกลั่นหลาย ๆ ครั้ง แล้วแช่ในน้ำกลั่นเพื่อรักษาความชุ่มชื้น

2.2 การสังเคราะห์อนุภาคซิลเวอร์นาโน
2.2.1 การเตรียมสารสกัดจากเปลือกมังคุด
นําเปลือกมังคุดแห้ง 20 กรัมมาผสมกับน้ำกลั่น 200 มิลลิลิตรในบีกเกอร์และนําไปให้ความร้อน     ที่อุณหภูมิ 100°C เป็นเวลา 1 ชั่วโมง จากนั้นตั้งทิ้งไว้ให้เย็นที่อุณหภูมิห้อง แล้วกรองสารสกัดผ่านกระดาษกรองเบอร์ 1 เพื่อที่จะนําสารสกัดที่ได้จากการกรองไปใช้ในการสังเคราะห์อนุภาคซิลเวอร์นาโน
2.2.2 การสังเคราะห์ซิลเวอร์นาโนจากสารสกัดเปลือกมังคุด
นำสารสกัดที่ได้จากเปลือกมังคุด ปริมาณ 200 มิลลิลิตร ผสมกับสารละลายซิลเวอร์ไนเตรต(AgNO3) ความเข้มข้น 1 โมลาร์ ปริมาตร 95 มิลลิลิตร จากนั้นกวนสารด้วยเม็กเนติกบาร์เป็นเวลา 12 ชั่วโมง
2.3 วิเคราะห์ค่าการดูดกลืนแสงของซิลเวอร์นาโน
นำสารสกัดซิลเวอร์นาโนมาผสมกับน้ำกลั่นในปริมาตร 1:10 แล้วนำสารละลายมาตรวจวัดค่าการ
ดูดกลืนแสงด้วยเครื่อง UV-Visible 
Spectrophotometer ที่ช่วงความยาวคลื่น 370-500 นาโนเมตรเพื่อตรวจสอบความเป็นอนุภาค
ซิลเวอร์นาโน
2.4 การทดสอบประสิทธิภาพของซิลเวอร์นาโน
2.4.1 การเตรียมกล้าเชื้อ Staphylococcus aureus
ทําการเพาะเลี้ยงแบคทีเรีย S.aureus บนจานเพาะเลี้ยงเชื้อในอาหารแข็งNutrientagar(NA) โดยบ่มที่อุณหภูมิ37 °C เป็นเวลา 24-48 ชั่วโมง นำาไปทําเป็นเซลล์แขวนลอย (bacterial suspension) ใน      นอร์มัลซาไลน์(NaCl) 0.85% ผ่านการฆ่าเชื้อ โดยปรับความขุ่นของเซลล์แขวนลอยให้เท่ากับ McFarland Standard เบอร์ 0.5 (ประมาณ 1.5×108 CFU/ml)





2.4.2 การทดสอบการยับยั้งเชื้อ 
S. aureus ด้วยวิธี Disc diffusion
ใช้สําลีก้านที่ผ่านการฆ่าเชื้อจุ่มในเซลล์แขวนลอยของ เชื้อ S. aureus ที่เตรียมไว้แล้วนํามาป้ายลงบนผิวหน้าของอาหารแข็ง NA ปล่อยให้แห้งเป็นเวลา 5 นาที แล้วนำไปบ่มที่อุณหภูมิ 37องศาเซลเซียส เป็นเวลา 24-48 ชั่วโมงจากนั้นนําแผ่นกระดาษกรอง ขนาด 6 มิลลิเมตร มาวางลงบนผิวหน้าของอาหารแข็ง NA แล้วนําสารสกัดsilver nano และยาปฏิชีวนะมาตรฐาน ปริมาตร 10 ไมโครลิตรหยดลงบแผ่นกระดาษกรองที่วางไว้โดยทําการทดสอบทั้งหมด 3 ซ้ำ ในแต่ละตัวอย่าง จากนั้นบ่มในตู้เพาะเชื้อที่อุณหภูมิ 37°C เป็นเวลา 24 ชั่วโมง หลังจากนําไปบ่มสารสกัด จะค่อย ๆซึมออกจากแผ่นกระดาษกรองเป็นรัศมีโดยรอบจากที่ที่ความเข้มข้นสูงไปยังที่ที่ความเข้มข้นต่ำ สารสกัดที่มีประสิทธิภาพในการยับยั้งเชื้อ S. aureusจะยับยั้งการเจริญของเชื้อและพบ  วงใสบริเวณรอบแผ่นกระดาษกรอง จากนั้นตรวจผลโดยวัดขนาดเส้นผ่านศูนย์กลางของพื้นที่ยับยั้งเชื้อแบคทีเรีย(Clear zone)หน่วยเป็นมิลลิเมตร หากวัดได้ขนาด  น้อยกว่าหรือเท่ากับ 6 มิลลิเมตร จะถือว่าไม่เกิดพื้นที่ยับยั้งเชื้อแบคทีเรียเนื่องจากมีขนาดของวงใสน้อยกว่าหรือเท่ากับขนาดแผ่นกระดาษกรอง
- กลุ่มควบคุมเชิงลบ: อาหารเลี้ยงเชื้อเปล่า
- กลุ่มควบคุมเชิงบวก: ยาปฏิชีวนะมาตรฐาน
- กลุ่มควบคุม Vehicle: สารสกัดจากเปลือกมังคุด
2.5 การทดสอบประสิทธิภาพของวัสดุปิดแผลจากแบคทีเรีย
ศึกษาความแข็ง,ความเค้น,ความเครียดและค่ามอดูลัสของยังโดยใช้เครื่อง texture analyzer, TX. TA plus โดยใช้หัววัดสแตนเลสทรงกระบอกเส้นผ่านศูนย์กลาง2 มิลลิเมตร ที่มีผิวหน้าแบนเรียบโดยมีพื้นที่สัมผัส 3.14 ตารางมิลลิเมตรความเร็ว ในการเคลื่อนที่ของหัววัดเท่ากับ1มิลลิเมตรต่อวินาทีและระยะทางในการกดตัวอย่าง 2 เซนติเมตร

2.6 การเตรียมแผ่นแบคทีเรียลเซลลูโลสดูดซับซิลเวอร์นาโน
นำแผ่น BC ที่บริสุทธิ์แล้วไปแช่ในสารละลาย AgNO3 ที่เตรียมไว้ที่อุณหภูมิห้องเป็นเวลา 24 ชั่วโมง เพื่อให้ Ag+ ions ซึมเข้าไปในโครงสร้างของ BC จากนั้นนําแผ่น BC ที่ดูดซับ Ag+ ions แล้วล้างแผ่น BC ที่ได้ด้วยน้ํากลั่นหลาย ๆ ครั้ง เพื่อกําจัดสารเคมีที่ตกค้างออกไป นําแผ่นเจลที่ได้มาตัดเป็นขนาด 5x5 เซนติเมตร จากนั้นนำมาเก็บในภาชนะที่มีฝาปิด โดยแช่ในน้ำกลั่นปลอดเชื้อเพื่อคงสภาพความชุ่มชื้น

ผลและอภิปรายผล 
3.1 ผลการวัดค่าความดูดกลืนแสงของอนุภาคเงินนาโนที่สังเคราะห์ได้จากเปลือกมังคุด
จากการทดสอบจากการวัดค่าความดูดกลืนแสงของอนุภาคเงินนาโน ด้วยเครื่อง UV-vis spectrophotometer ที่ความยาวคลื่น 800-200        นาโนเมตร พบว่า สารสกัดจากเปลือกมังคุดที่          ความเข้มข้น 25,30 g/ml สามารถใช้ในการสังเคราะห์อนุภาคเงินนาโนได้ โดยอนุภาคเงินนาโนที่สังเคราะห์ได้จากสารพฤษเคมีในเปลือกมังคุดเกิดปรากฏการณ์ surface plasmonresonance (SPR) ที่ความยาวคลื่นในช่วง 370 - 500 นาโนเมตร เมื่อทดสอบด้วย UV-Vis spectroscopyผลึกที่ได้เป็นผลึกของโลหะเงินที่มีลักษณะโครงสร้างผลึกเป็นแบบ faced-center cubic (fcc) จึงเป็นการสนับสนุนว่าภายในอนุภาคนั้นมีโลหะเงินเป็นองค์ประกอบ ดังรูปที่ 1

รูปที่ 1 กราฟค่าความดูดกลืนแสงของอนุภาคเงินนาโน ด้วยเครื่อง UV-vis spectrophotometer ที่ความยาว
คลื่น 800-200 นาโนเมตร
	3.2 ผลการทดสอบความสามารในการยับยั้งเชื้อ S.aureus
	จากการทดสอบการทดสอบฤทธิ์ต้านเชื้อแบคทีเรียของอนุภาคเงินนาโน (AgNPs) ที่สังเคราะห์จากสารสกัดเปลือกมังคุด โดยเปรียบเทียบขนาดวงยับยั้งเชื้อกับสารสกัดเปลือกมังคุดและเอทานอลที่ใช้เป็นตัวควบคุม เพื่อประเมินประสิทธิภาพในการยับยั้งการเจริญของเชื้อแบคทีเรีย และคำนวณค่าเฉลี่ยของขนาดวงยับยั้ง ผลการทดลองแสดงดังตารางที่ 1
	กลุ่มทดลอง
	ปริมาณ/ความเข้มข้น
	ค่าเฉลี่ยของ
ขนาดวงยับยั้ง

	เอทานอล
	95% v/v
	8

	สารสกัดเปลือกมังคุด
	99% v/v
	2

	AgNPs
	99% v/v
	11


หมายเหตุ: หากวัดได้ขนาด ≤ 6 มิลลิเมตร จะถือว่าไม่เกิดพื้นที่ยับยั้งเชื้อแบคทีเรีย
ตารางที่ 1 ความสามารในการยับยั้งเชื้อ S.aureus
3.3 ผลการวิเคราะห์ความเค้นความเครียดและค่ามอดูลัสของยัง
	จากการทดสอบสมบัติเชิงกลของแผ่น
ไบโอเซลลูโลสเพื่อศึกษาผลของความหนาของแผ่นวัสดุต่อค่าความเค้น ความเครียด และค่ายังโมดูลัส ซึ่งเป็นพารามิเตอร์สำคัญในการประเมินความเหมาะสมของวัสดุสำหรับการประยุกต์ใช้เป็นวัสดุปิดแผล โดยผลการทดสอบแสดงดังตารางที่ 2
	ความหนาของแผ่น BC
	ความเค้น
	ความเครียด
	ค่ายังโมดูลัส

	2.5 มิลลิเมตร
	0.3-0.5
	2.0
	0.08

	3.5 มิลลิเมตร
	0.4-0.7
	2.5
	0.10

	5 มิลลิเมตร
	0.6-1.0
	3.0
	0.12


หมายเหตุ: แผ่น BC หมายถึง แผ่น Biocellulose 
ตารางที่ 2ค่าความเค้น,ความเครียดและค่ามอดูลัสของยัง 
	

สรุปผล
         จากการศึกษาพบว่า สารพฤษเคมีในเปลือกมังคุดสามารถใช้ในการสังเคราะห์อนุภาคเงินนาโนได้ โดยอนุภาคเงินนาโนที่สังเคราะห์ได้จากสารพฤษเคมีในเปลือกมังคุดเกิดปรากฏการณ์ surface plasmon resonance (SPR) ที่ความยาวคลื่นในช่วง 370 - 500 นาโนเมตร เมื่อทดสอบด้วย UV-Vis spectroscopy ผลึกที่ได้เป็นผลึกของโลหะเงินที่มีลักษณะโครงสร้างผลึกเป็นแบบ faced-center cubic (fcc) จึงเป็นการสนับสนุนว่าภายในอนุภาคนั้นมีโลหะเงินเป็นองค์ประกอบ นอกจากนี้ อนุภาคเงินนาโนที่สังเคราะห์ได้จากเปลือกมังคุดมีประสิทธิภาพในการยับยั้งการเจริญของ Staphylococcus aureus ได้

กิตติกรรมประกาศ
โครงงานวิทยาศาสตร์ฉบับนี้สําเร็จลุล่วงได้
ด้วยความกรุณา ความเอาใจใส่ และความอนุเคราะห์อย่างดียิ่งจากคณะครูและผู้ที่เกี่ยวข้องหลายท่าน
ผู้จัดทําขอกราบขอบพระคุณ คุณครูชัญญ์นิตตา วิชิตร

